Aarschot
Store norske leksikon,Geografi,Verdens geografi,Europa,Belgias geografi
Aarschot er en by og en kommune i sentrale Belgia, i regionen Flandern, provinsen Flamsk Brabant, ved elven Demer. Byen hadde 29 965 innbyggere i 2018 og har et areal på 62,5 kvadratkilometer.
Byen ligger i landskapet Hageland, hvor det tidligere var en omfattende vinproduksjon. I senere tid er denne gjenopptatt i byens omegn (Hagelander hvitvin). Byen er meget gammel. Aurelianustårnet er fra romertiden. Onze Lieve Vrowekerk fra 1200-tallet er et prakteksemplar av den såkalte Demer-gotikken.Næringslivet består av variert industri med blant annet brennerier og bryggerier, garverier og produksjon av konfeksjon, møbler og jernvarer. Les mer i Store norske leksikon Belgia Belgias geografi Belgias historie Byer i Belgia